“Ka nako eo, ke ne ka simolola go ba tlotla thata ka ntlha ya boikanyegi jwa bone le tumelo ya bone e e nonofileng. Nka se lebale lekawana lengwe—le tshwanetse la bo le ne le na le dingwaga tse di kwa tlase ga 19—le le neng la anamisa dipampitshana tse di neng di bolelela pele ka go wa ga ga Hitler le Puso ya Boraro. . . . O ka bo a ile a gololwa mo lobakeng lwa sephatlo sa ngwaga fa a ne a ka solofetsa go tlogela go dira tiro eo. O ne a gana go dira seo a tlhomame, mme o ne a atlholelwa go nnela ruri kwa kampeng ya makgoba kwa Jeremane. Re ne re itse sentle gore seo se ne se bolela eng. Mo mosong o o latelang fa a ne a tsewa mme re mo dumedisa, ke ne ka mmolelela gore re tla mo gopola le go mo rapelela. O ne a araba fela ka go re: ‘Lo se ka lwa tshwenyega ka nna. Bogosi jwa Modimo ruri bo tla tla.’ O ka se ka wa lebala selo se se tshwanang le seo, tota le fa o sa dumalane gotlhelele le dithuto tsa Basupi bano ba ga Jehofa.”